"Москватәи иқәгылара хаҭала сара сзи, Аԥсны аҭоурых ази акырӡа зҵазкуа мшын. Владислав Григори-иԥа заҳаракыра дууз аполитик иаҳасабала адунеи зегьы дырбартә еиԥш, дырдырыртә, изхәыцыртә еиԥш дықәгылеит. Иара убраҟа илаз зегьы иҵара дырра, иҟазара, иаԥсуара, игәаӷьра, иполитикатә қәԥара азхиара убарҭ иҟазшьақәа зегьы убри аус хьанҭаҿы иааирԥшит. Адунеи амассатә информациатә хархәагақәа зегьы аус ахьыруаз ихы ааирԥшит, политик дук еиԥш иаԥхьаҟа иҽышьақәирӷәӷәеит", — ҳәа иҳәеит Ҳашыг.